
ΤΕΥΧΟΣ ΔΕΥΤΕΡΟ 


Αρ 


. Φύλλου 4640 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξειδίκευση των κριτηρίων για τη διαμόρφωση 
λύσεων ρύθμισης οφειλών προς τους Φορείς Κοι¬ 
νωνικής Ασφάλισης έως 50.000 ευρώ κατά την 
παράγραφο 21 του άρθρου 15 του ν. 4469/2017, 
καθορισμός της μεθοδολογίας για τον προσδι¬ 
ορισμό του ύψους και του αριθμού των δόσεων 
βάσει αυτών, εξαίρεση οφειλών από τις λύσεις 
ρύθμισης και ρύθμιση κάθε άλλου ειδικότερου 
θέματος για την εφαρμογή αυτής. 

2 Καθορισμός του αριθμού φορολογικών ελέγχων 
που θα διενεργηθούν κατά το έτος 2018. 

3 Διαπίστωση του αριθμού των ωρών απασχόλη¬ 
σης του προσωπικού για τον καθαρισμό των κτι¬ 
ρίων των υπηρεσιών της Ανεξάρτητης Αρχής Δη¬ 
μοσίων Εσόδων κατά την περίοδο από 30/6/2017 
έως 12/12/2017. 


ΑΠΟΦΑΣΕΙΣ 

Αριθμ.οικ. 62134/410 0 (1) 

Εξειδίκευση των κριτηρίων για τη διαμόρφωση 
λύσεων ρύθμισηςοφειλώνπροςτουςΦορείς Κοι¬ 
νωνικής Ασφάλισης έως 50.000 ευρώ κατά την 
παράγραφο 21 του άρθρου 15 του ν. 4469/2017, 
καθορισμός της μεθοδολογίας για τον προσδιο¬ 
ρισμό του ύψους και του αριθμού των δόσεων 
βάσει αυτών, εξαίρεση οφειλών από τις λύσεις 
ρύθμισης και ρύθμιση κάθε άλλου ειδικότερου 
θέματος για την εφαρμογή αυτής. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1 .Τηνπαρ. 21 του αρ. 15 του ν. 4469/2017 (Α' 62) «Εξω¬ 
δικαστικός μηχανισμός ρύθμισης οφειλών επιχειρήσεων 
και άλλες διατάξεις». 

2. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 


κυρώθηκε με το άρθρο πρώτο του π.δ/τος 63/2005 (Α'98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

3. Τουπ.δ. 134/2017«Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(Α' 168). 

4. Τις διατάξεις του άρθρου 27 του ν. 4320/2015 (Α'29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, και την οργάνωση 
της Κυβέρνησης και των Κυβερνητικών Οργάνων και 
λοιπές διατάξεις». 

5. Τις διατάξεις του π. δ/τος 125/2016 (Α' 116) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

6. Την υπ’ αριθμ. οικ. 44549/Δ9.12193/8-10-2015 
(Β' 2169) απόφαση του Πρωθυπουργού και του Υπουρ¬ 
γού Εργασίας, Κοινωνικής Ασφάλισης και Κοινωνικής Αλ¬ 
ληλεγγύης, «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, Αναστάσιο Πετρόπουλο» όπως τροποποιήθη¬ 
κε με την υπ’ αριθμ. 54051/Δ9.14200/22-11-2016 όμοια 
(Β' 3801) και την υπ’ αριθμ. 59285/18416/12-12-2017 
όμοια (Β'4503). 

7. Την ανάγκη καθορισμού λεπτομερειών για την απο¬ 
πληρωμή των οφειλών προς τους Φορείς Κοινωνικής 
Ασφάλισης των οφειλετών που εξαιρούνται από το πεδίο 
εφαρμογής του ν. 4469/2017. 

8. Την παρ. 15 του αρ. 15 του ν. 4469/2017 (Α'62) σύμ¬ 
φωνα με την οποία οι Φορείς Κοινωνικής Ασφάλισης 
(Φ.Κ.Α.) εκπροσωπούνται στην εξωδικαστική ρύθμιση 
οφειλών από το Κέντρο Είσπραξης Ασφαλιστικών Οφει¬ 
λών (Κ.Ε.Α.Ο.) 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, ούτε και στους προϋπολογισμούς των Φ.Κ.Α., 
αποφασίζουμε: 

Άρθρο 1 

Κατόπιν αιτήσεως οφειλέτη, ο οποίος εμπίπτει στις κα¬ 
τηγορίες της παραγράφου 1 του άρθρου 2 της παρούσας 
και οι συνολικές οφειλές του προς τους Φορείς Κοινω¬ 
νικής Ασφάλισης (Φ.Κ.Α.) δεν υπερβαίνουν τις 50.000 
ευρώ, που απευθύνεται στο Κέντρο Είσπραξης Ασφα¬ 
λιστικών Οφειλών (Κ.Ε.Α.Ο.) έως την 31η Δεκεμβρίου 
2018, το Κ.Ε.Α.Ο. προτείνει λύσεις ρύθμισης σύμφωνα 

με τα κριτήρια και τους κανόνες των άρθρων 4 έως 8, 
της παρούσης κατά περίπτωση. Η αίτηση υποβάλλεται 
ηλεκτρονικά. Η ρύθμιση χορηγείται άπαξ ανά οφειλέτη. 

Άρθρο 2 

Πεδίο εφαρμογής 

1. Δυνατότητα υπαγωγής στη ρύθμιση της παρούσας 
έχουν: 

α. φυσικά πρόσωπα με πτωχευτική ικανότητα ή νομικά 
πρόσωπα που αποκτούν εισόδημα από επιχειρηματική 
δραστηριότητα, σύμφωνα με τον Κώδικα Φορολογίας 
Εισοδήματος (άρθρα 21 και 47 του ν. 4172/2013, ΑΊ 67) 
και έχουν φορολογική κατοικία στην Ελλάδα, εφόσον 
πληρούνται τα κριτήρια επιλεξιμότητας του άρθρου 3 
και δεν συντρέχουν οι εξαιρέσεις των παραγράφων 2 
και 3 του άρθρου 2 του ν. 4469/2017 και 

αα. οι συνολικές οφειλές τους προς όλους τους πιστω¬ 
τές τους δεν υπερβαίνουν το ποσό των είκοσι χιλιάδων 
(20.000) ευρώ ή/και 

αβ. οι οφειλές τους προς τους Φ.Κ.Α. υπερβαίνουν το 
ογδόντα πέντε τοις εκατό (85%) των συνολικών οφειλών 
τους 

β. φυσικά πρόσωπα που αποκτούν εισόδημα από επι¬ 
χειρηματική δραστηριότητα, σύμφωνα με τον Κώδικα 
Φορολογίας Εισοδήματος (ν. 4172/2013), αλλά δεν έχουν 
πτωχευτική ικανότητα, υπό την προϋπόθεση ότι έχουν 
κάνει έναρξη εργασιών, και έχουν φορολογική κατοικία 
στην Ελλάδα, με οφειλές προς τους Φ.Κ.Α. έως 50.000 
ευρώ, εφόσον πληρούνται τα κριτήρια επιλεξιμότητας 
του άρθρου 3 του ν. 4469/2017 και δεν συντρέχουν οι 
εξαιρέσειςτηςπερίπτωσηςγτηςπαραγράφου 2 και των 
περιπτώσεων γ και δ της παραγράφου 3 του άρθρου 2 
του ιδίου νόμου. 

2. Στη ρύθμιση υπάγονται οφειλές προς τους Φ.Κ.Α. 
που γεννήθηκαν μέχρι την 31η Δεκεμβρίου 2016 και 
είναι κατά την ημερομηνία υποβολής της αίτησης βε¬ 
βαιωμένες σύμφωνα με τις διατάξεις του Κώδικα Εί¬ 
σπραξης Δημοσίων Εσόδων-Κ.Ε.Δ.Ε. (ν.δ. 356/1974), με 
τις προσαυξήσεις ή τόκους εκπρόθεσμης καταβολής 
κατά το χρόνο υπαγωγής στη ρύθμιση. Η υπαγωγή στις 
ρυθμίσεις της παρούσας απόφασης συνεπάγεται την αυ¬ 
τοδίκαιη απώλεια τυχόν υφιστάμενων ρυθμίσεων για τις 
ίδιες οφειλές. 

3. Από τη ρύθμιση εξαιρούνται οφειλές που έχουν 
ρυθμιστεί με οριστική δικαστική απόφαση ή δικαστικό 
συμβιβασμό κατά τις διατάξεις του νόμου 3869/2010 
(Α' 130), ακόμα κι αν ακολούθησε έκπτωση του οφειλέτη 
για οποιονδήποτε λόγο. 

Άρθρο 3 

Περιεχόμενο αίτησης και συνυποβαλλόμενα 

δικαιολογητικά 

Η αίτηση πρέπει να περιέχει πλήρη στοιχεία του οφει¬ 
λέτη και τυχόν συνοφειλετών που υποβάλλουν αυτήν 
από κοινού με τον οφειλέτη καθώς και τα στοιχεία που 
απαιτούνται για την αξιολόγηση της επιλεξιμότητας 
αυτού σύμφωνα με το άρθρο 3 του ν. 4469/2017. Η αί¬ 
τηση πρέπει να περιέχει επιπλέον κατάλογο όλων των 
πιστωτών του οφειλέτη και των οφειλόμενων ποσών 


ανά πιστωτή. Η αίτηση υπέχει θέση υπεύθυνης δήλω¬ 
σης του ν. 1599/1986 και συνοδεύεται υποχρεωτικά από: 
α) για οφειλέτες της περίπτωσης α της παραγράφου 1 
του άρθρου 2 της παρούσας, πιστοποιητικό από το αρ¬ 
μόδιο Πρωτοδικείο περί μη πτώχευσης του οφειλέτη, μη 
υπαγωγής αυτού σε διαδικασία εξυγίανσης κατ’ άρθρα 
99 επ. του ν. 3588/2007 ή ειδικής εκκαθάρισης κατ’ άρ¬ 
θρο 106ια του ίδιου νόμου, όπως ίσχυε, ή συμφωνίας 
ρύθμισης ή ειδικής διαχείρισης κατ’ άρθρα 62 επ. του 
ν. 4307/2014, 

β) για οφειλέτες της περίπτωσης α της παραγράφου 
1 του άρθρου 2 της παρούσας, πιστοποιητικό από το 
αρμόδιο Πρωτοδικείο ότι δεν εκκρεμεί αίτηση για υπα¬ 
γωγή του οφειλέτη σε μία από τις διαδικασίες της ως άνω 
περίπτωσης α του παρόντος άρθρου, 

γ) για οφειλέτες της περίπτωσης β της παραγράφου 1 
του άρθρου 2 της παρούσας, πιστοποιητικό από το Ει¬ 
ρηνοδικείο Αθηνών (Γενικό Αρχείο Αιτήσεων άρθρου 13 
του ν. 3869/2010) ότι δεν έχει εκδοθεί γΓ αυτόν οριστική 
δικαστική απόφαση ρύθμισης οφειλών ή επικύρωσης 
δικαστικού συμβιβασμού κατά τις διατάξεις του νόμου 
3869/2010. Σε περίπτωση έκδοσης δικαστικής απόφα¬ 
σης του προηγούμενου εδαφίου, πρέπει να προσκομίζε¬ 
ται υπεύθυνη δήλωση του οφειλέτη του ν. 1599/1986 ότι 
οι οφειλές που έχουν περιληφθεί σε αυτήν δεν εμπίπτουν 
στην εξαίρεση της παραγράφου 3 του άρθρου 2 της πα¬ 
ρούσας απόφασης, καθώς και επικυρωμένο αντίγραφο 
της αίτησης και της απόφασης, 

δ) για οφειλέτες των περιπτώσεων α και β της παραγρά¬ 
φου 1 του άρθρου 2 της παρούσας, αντίγραφο της τελευ¬ 
ταίας εκδοθείσας δήλωσης ΕΝ.Φ.Ι.Α. - πράξης προσδιο¬ 
ρισμού φόρου του έτους υποβολής της αίτησης και των 
πέντε (5) προηγούμενων ετών, εφόσον έχουν εκδοθεί, 

ε) για οφειλέτες φυσικά πρόσωπα των περιπτώσεων 
α και β της παραγράφου 1 του άρθρου 2 της παρούσας, 
οι οποίοι έχουν στην κυριότητά τους εμπράγματα δικαι¬ 
ώματα επί γηπέδων εκτός σχεδίου πόλης και οικισμού, 
συμπληρωμένο έντυπο υπολογισμού αξίας του γηπέδου 
(Α ΓΗΣ), 

στ) για οφειλέτες νομικά πρόσωπα, πιστοποιητικό περί 
μη λύσηςτης εταιρείας από το Γενικό Εμπορικό Μητρώο 
(Γ.Ε.ΜΗ.), 

ζ) αντίγραφο ποινικού μητρώου γενικής χρήσης του 
οφειλέτη ή του πρόεδρου του διοικητικού συμβουλίου 
και του διευθύνοντος συμβούλου για ανώνυμες εταιρεί¬ 
ες, του διαχειριστή για εταιρείες περιορισμένης ευθύνης 
και ιδιωτικές κεφαλαιουχικές εταιρείες, των ομόρρυθμων 
εταίρων και των διαχειριστών για προσωπικές εταιρείες 
και στην περίπτωση κατά την οποία οι προς ρύθμιση 
οφειλές προς τους ΦΚΑ υπερβαίνουν τις 20.000 ευρώ, 
επιπροσθέτως, τα ακόλουθα δικαιολογητικά: 

η) χρηματοοικονομικές καταστάσεις του άρθρου 16 
του ν. 4308/2014 (Α' 251) των τελευταίων πέντε (5) περι¬ 
όδων, οι οποίες πρέπει να είναι δημοσιευμένες, εφόσον 
προβλέπεται υποχρέωση σύνταξης ή/και δημοσίευσης 
αυτών, 

θ) προσωρινό ισοζύγιο τελευταίου μηνάς τεταρτοβάθ- 
μιων λογαριασμών του αναλυτικού καθολικού της γενι¬ 
κής λογιστικής, εφόσον προβλέπεται η κατάρτισή του, 

ι) πρόσφατα πιστοποιητικά βαρών όλων των ακινή¬ 
των, και 

ια) υπεύθυνη δήλωση με αναλυτική παράθεση των 
ανεξόφλητων υποχρεώσεων για τις οποίες υπάρχουν 
εμπράγματες εξασφαλίσεις επί αυτών. 

Το Κ.Ε.Α.Ο. δύναται να ζητήσει την υποβολή επιπλέον 
δικαιολογητικών, τα οποία κρίνει απαραίτητα για την 
αξιολόγηση της βιωσιμότητας του οφειλέτη και για τη 
διαμόρφωση της πρότασης ρύθμισης από αυτό, σύμ¬ 
φωνα με τα επόμενα άρθρα. 

Τα ως άνω δικαιολογητικά προσκομίζονται και από 
τυχόν συνοφειλέτη που υποβάλλει από κοινού αίτηση 
με τον οφειλέτη. 

Σε περίπτωση που το Κ.Ε.Α.Ο. διαπιστώσει ελλείψεις 
ή ανακρίβειες στην υποβληθείσα αίτηση, τα ανωτέρω 
στοιχεία και δικαιολογητικά, δύναται να τάξει εύλογη 
προθεσμία, η οποία δεν υπερβαίνει τις δέκα (10) εργά¬ 
σιμες ημέρες, για τη συμπλήρωση ή διόρθωση αυτών 
και σε περίπτωση μη συμμόρφωσης να απορρίψει την 
αίτηση. 

Άρθρο 4 

Κριτήρια νια τη διαμόρφωση πρότασης ρύθμισης 

1. Για την υποβολή πρότασης ρύθμισης από το Κ.Ε.Α.Ο. 
λαμβάνονται υπόψη το διαθέσιμο εισόδημα και η αξία 
ρευστοποίησης των περιουσιακών στοιχείων, κινητών 
και ακινήτων, των οφειλετών. 

2. Για την αξιολόγηση των περιουσιακών στοιχείων το 
Κ.Ε.Α.Ο. ελέγχει και λαμβάνει υπόψη τα εξής: 

(α) Για τα ακίνητα: 

Εφόσον οι προς ρύθμιση οφειλές προς τους Φ.Κ.Α. 
υπερβαίνουν τις 20.000 ευρώ, έκθεση εκτιμητή ακινή¬ 
των, σύμφωνα με την περίπτωση (ιε) της παραγράφου 2 
του άρθρου 1 του ν. 4469/2017, η οποία έχει συνταχθεί 
σε χρόνο μικρότερο του έτους πριν την υποβολή της 
αίτησης και, σε περίπτωση που προσκομίζονται από 
οφειλέτη ή συνοφειλέτη περισσότερες εκθέσεις εκτι¬ 
μητών, την πιο πρόσφατη. Εκτίμηση αξίας ακινήτων που 
περιλαμβάνεται σε έκθεση εμπειρογνώμονα, σύμφωνα 
με την περίπτωση (ιδ) της παραγράφου 2 του άρθρου 
1 του ν. 4469/2017, λαμβάνεται υπόψη μόνο όταν βασί¬ 
ζεται σε έκθεση εκτιμητή ακινήτων. 

Σε περίπτωση που δεν απαιτείται ή δεν προσκομίζεται 
έκθεση εκτιμητή ακινήτων, το Κ.Ε.Α.Ο. υπολογίζει ως αξία 
ακινήτων τη φορολογητέα αξία για τον υπολογισμό του 
ΕΝ.Φ.Ι.Α., σύμφωνα με το ν. 4223/2013, από την τελευταία 
συντεθείσα δήλωση ΕΝ.Φ.ΕΑ. - πράξη προσδιορισμού 
φόρου. Για γήπεδα εκτός σχεδίου πόλης και οικισμού 
φυσικών προσώπων, για τα οποία δεν προσδιορίζεται 
αξία ΕΝΦ.Ι.Α. και δεν προσκομίζεται έκθεση εκτιμητή 
ακινήτων, το Κ.Ε.Α.Ο. υπολογίζει ως αξία ακινήτων την 
αντικειμενική αξία αυτών, όπως αυτή προκύπτει από 
τις διατάξεις του άρθρου 41 Α'του ν. 1249/1982 (ΦΕΚ 
43 Α') και της απόφασης του Υπουργού Οικονομικών 
1144814/2631/ΠΟΛ1310/1998 (ΦΕΚ 1328 Β'). 

(β) Για τα κινητά: 

ί) που σχετίζονται με την άσκηση της επιχειρηματι¬ 
κής δραστηριότητας του οφειλέτη ή συνοφειλέτη, όπως 
ενσώματα και άυλα πάγια πλην ακινήτων, αποθέματα, 


χρηματοοικονομικά περιουσιακά στοιχεία (π.χ. τίτλοι, με¬ 
σοπρόθεσμες και μακροπρόθεσμες καταθέσεις, μετρητά, 
μετοχές) την αγοραία αξία όπως προκύπτει είτε από πρό¬ 
σφατη έκθεση οικονομολόγου, μέλους του Οικονομικού 
Επιμελητηρίου Ελλάδος ή κατόχου άδειας λογιστή-φορο- 
τεχνικού Α'τάξης, προκειμένου για οφειλέτη που τηρεί 
διπλογραφικά βιβλία με ετήσιο κύκλο εργασιών έως και 
1.500.000 ευρώ ή απλογραφικά βιβλία ή από πρόσφατη 
έκθεση ορκωτού ελεγκτή, προκειμένου για οφειλέτη, 
που τηρεί διπλογραφικά βιβλία με ετήσιο κύκλο εργα¬ 
σιών μεγαλύτερο των 1.500.000 ευρώ. Ως «πρόσφατη 
έκθεση» θεωρείται αυτή που έχει συνταχθεί εντός των 
τελευταίων δώδεκα μηνών πριν από την υποβολή της 
αίτησης της παρούσας απόφασης. Σε περίπτωση που δεν 
προσκομίζεται η ως άνω έκθεση, το Κ.Ε.Α.Ο. λαμβάνει 
υπόψη την αξία που αναφέρεται στην αίτηση του οφειλέ¬ 
τη και δύναται να ζητήσει τυχόν διαθέσιμα συνοδευτικά 
έγγραφα για τον έλεγχο της ως άνω δηλωθείσας αξίας, 

Μ) που δεν υπάγονται στην ανωτέρω υποπερίπτωση 
και αφορούν σε κινητά μεγάλης αξίας, ενός εκάστου άνω 
των 2.000 ευρώ και συνολικά εκτιμώμενα άνω των 30.000 
ευρώ, αξία που αναφέρεται στην αίτηση του οφειλέτη, 
για τον έλεγχο της οποίας το Κ.Ε.Α.Ο. δύναται να ζητήσει 
τυχόν διαθέσιμα συνοδευτικά έγγραφα και η οποία δεν 
μπορεί να υπολείπεται αυτής που αναγράφεται σε εν 
ισχύ σύμβαση ασφάλισής τους, 

Μί) μικρής αξίας, η αξία που αναφέρεται στην αίτηση 
του οφειλέτη. 

3. Για την αξιολόγηση του εισοδήματος λαμβάνεται 
υπόψη: 

(α) για νομικά πρόσωπα, είτε πρόκειται για οφειλέτη 
είτε για συνοφειλέτη που υπέγραψε την αίτηση από κοι¬ 
νού με τον οφειλέτη, το μεγαλύτερο μεταξύ του μέσου 
όρου των κερδών προ φόρων, τόκων και αποσβέσεων 
(θετικό ΕΒΙΤϋΑ) της τελευταίας τριετίας ή των κερδών 
προ φόρων, τόκων και αποσβέσεων (θετικό ΕΒΙΤΩΑ) του 
τελευταίου έτους πριν από την υποβολή της αίτησης 
του οφειλέτη. 

(β) για φυσικά πρόσωπα που ασκούν επιχειρηματική 
δραστηριότητα, είτε πρόκειται για τον οφειλέτη είτε για 
συνοφειλέτη που υπέγραψε την αίτηση από κοινού με 
τον οφειλέτη, το μεγαλύτερο μεταξύ του μέσου όρου 
των κερδών προ φόρων, τόκων και αποσβέσεων (θετικό 
ΕΒΙΤϋΑ) της τελευταίας τριετίας ή των κερδών προ φό¬ 
ρων, τόκων και αποσβέσεων (θετικό ΕΒΙΤϋΑ) του τελευ¬ 
ταίου έτους πριν την υποβολή της αίτησης του οφειλέτη, 
καθώς και ο μέσος όρος των εσόδων από άλλες πηγές 
της τελευταίας τριετίας. 

(γ) για συνοφειλέτες φυσικά πρόσωπα μη επιτηδευμα- 
τίες, ο μέσος όρος του πραγματικού δηλωθέντος κατά 
τις τρεις (3) τελευταίες φορολογικές περιόδους εισοδή¬ 
ματος, φορολογητέου ή μη. 

4. Αν το μέρος του ποσοστού του 2,75% των κερ¬ 
δών του οφειλέτη προ φόρων, τόκων και αποσβέσεων 
(ΕΒΠΌΑ), που χρησιμοποιήθηκαν σύμφωνα με την προ¬ 
ηγούμενη παράγραφο, που αντιστοιχεί στο λόγο των 
οφειλών προς τους Φ.Κ.Α. προς τις συνολικές οφειλές 
του οφειλέτη, είναι μεγαλύτερο από τη συνολική αρ¬ 
χική μηνιαία δόση, όπως αυτή προκύπτει σύμφωνα με 

τα επόμενα άρθρα, τότε η συνολική μηνιαία δόση ανα¬ 
προσαρμόζεται, ώστε να ισούται με αυτό το ποσό και ο 
αριθμός των δόσεων μειώνεται αναλόγως. 

5. Το Κ.Ε.Α.Ο. προτείνει ρυθμίσεις, σύμφωνα με τα επό¬ 
μενα άρθρα, με ισόποσες τοκοχρεωλυτικές μηνιαίες δό¬ 
σεις. Για τον υπολογισμό των τοκοχρεωλυτικών δόσεων 
λαμβάνεται υπόψη επιτόκιο ίσο με το επιτόκιο θυπόοι· 
τριμήνου, προσαυξημένο κατά πέντε (5) εκατοστιαίες μο¬ 
νάδες, το οποίο είναι σταθερό, με κρίσιμο χρόνο την ημε¬ 
ρομηνία υποβολής της αίτησης, και υπολογίζεται ετησίως. 

6. Για τον υπολογισμό του τελικού ποσού της προς 
ρύθμιση οφειλής, καθώς και για το πλήθος δόσεων της 
προτεινόμενης ρύθμισης που δεν δύναται να υπερβεί τις 
120 μηνιαίες δόσεις με ελάχιστο όριο δόσης τα πενήντα 
(50) ευρώ, εφαρμόζονται ειδικότερα τα επόμενα άρθρα. 

Άρθρο 5 

Ρυθμίσεις για την κατηγορία οφειλετών φυσικών 
προσώπων με πτωχευτική ικανότητα ή νομικών 
προσώπων που αποκτούν εισόδημα από επιχει¬ 
ρηματική δραστηριότητα με συνολικές οφειλές 
έως 20.000 ευρώ 

Στις περιπτώσεις οφειλετών του άρθρου 2 παρ. 1 περ. 
α υποπερ. αα της παρούσας, το Κ.Ε.Α.Ο. χορηγεί τις ακό¬ 
λουθες ρυθμίσεις των οφειλών προς αυτό: 

(Α) Για οφειλέτες με συνολικό ποσό βασικής οφειλής 
προς τους Φ.Κ.Α. έως 3.000 ευρώ: 

(α) τμηματική καταβολή του συνολικώς οφειλόμενου 
ποσού χωρίς δυνατότητα διαγραφής κανενός ποσού 
(β) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 36 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

(Β) Για οφειλέτες με συνολικό ποσό βασικής οφειλής 
προς τους Φ.Κ.Α. από 3.000,01 έως 20.000 ευρώ: 

(α) διαγραφή του 85% των οφειλών από προσαυξήσεις 
και τόκους εκπρόθεσμης καταβολής 
(β) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 6 

Ρυθμίσεις για την κατηγορία οφειλετών φυσικών 
προσώπων με πτωχευτική ικανότητα ή νομικών 
προσώπων που αποκτούν εισόδημα από 
επιχειρηματική δραστηριότητα με οφειλές προς 
τους Φ.Κ.Α. που υπερβαίνουν το ογδόντα πέντε 
τοις εκατό (85%) των συνολικών οφειλών τους 
Στις περιπτώσεις οφειλετών του άρθρου 2 παρ. 1 περ. 
α υποπερ. αβ της παρούσας, το Κ.Ε.Α.Ο. χορηγεί τις ακό¬ 
λουθες ρυθμίσεις των οφειλών προς αυτό: 

(Α) Για οφειλέτες με συνολικές οφειλές έως 20.000 
ευρώ: 

Εφαρμόζεται αναλογικά το προηγούμενο άρθρο. 


(Β) Για οφειλέτες με συνολικές οφειλές από 20.000,01 
έως 50.000 ευρώ και με την επιφύλαξη της παρ. 6 του 
άρθρου 15 του ν. 4469/2017, οπότε εφαρμόζεται ανα¬ 
λογικά το προηγούμενο άρθρο. 

(α) Το Κ.Ε.Α.Ο. χορηγεί ρυθμίσεις μόνο εφόσον ο οφει¬ 
λέτης πληροί το εξής κριτήριο: 

Ο λόγος του χρέους, απομειούμενου κατά το ποσό 
του υπό διαγραφή μέρους του κατά τα κατωτέρω, προς 
το εισόδημα, όπως αυτό καθορίζεται στην παρ. 3 του 
άρθρου 4 της παρούσας, είναι μικρότερος ή ίσος του 8. 

(β)Το Κ.Ε.Α.Ο. χορηγεί ρυθμίσεις με τα εξής χαρακτη¬ 
ριστικά: 

(βα) διαγραφή του 85% των οφειλών από προσαυξή¬ 
σεις και τόκους εκπρόθεσμης καταβολής 
(ββ) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 7 

Ρυθμίσεις για φυσικά πρόσωπα που αποκτούν 
εισόδημα από επιχειρηματική δραστηριότητα 
χωρίς πτωχευτική ικανότητα 
Στις περιπτώσεις οφειλετών του άρθρου 2 παρ. 1 περ. 
β της παρούσας, το Κ.Ε.Α.Ο. χορηγεί τις ακόλουθες ρυθ¬ 
μίσεις των οφειλών προς αυτό: 

(Α) Για οφειλέτες με συνολικές οφειλές προς τους Φ.Κ.Α. 
έως 20.000 ευρώ: 

Εφαρμόζεται αναλογικά το άρθρο 5 της παρούσας 
απόφασης. 

(Β) Γ ια οφειλέτες με συνολικές οφειλές προς τους Φ.Κ.Α. 
από 20.000,01 έως 50.000 ευρώ και με την επιφύλαξη της 
παρ. 6 του άρθρου 15 του ν. 4469/2017, οπότε εφαρμό¬ 
ζεται αναλογικά το άρθρο 5 της παρούσας απόφασης: 

(α) Το Κ.Ε.Α.Ο. χορηγεί ρυθμίσεις μόνο εφόσον ο οφει¬ 
λέτης πληροί το εξής κριτήριο: 

Ο λόγος του χρέους, απομειούμενου κατά το ποσό 
του υπό διαγραφή μέρους του κατά τα κατωτέρω, προς 
το εισόδημα, όπως αυτό καθορίζεται στην παρ. 3 του 
άρθρου 4 της παρούσας, είναι μικρότερος ή ίσος του 8. 

(β) Το Κ.Ε.Α.Ο. χορηγεί ρυθμίσεις με τα εξής χαρακτη¬ 
ριστικά: 

(βα) διαγραφή του 85% των οφειλών από προσαυξή¬ 
σεις και τόκους εκπρόθεσμης καταβολής 
(ββ) καθορισμό του πλήθους και του ύψους των μηνι¬ 
αίων δόσεων, βάσει των κάτωθι κανόνων: 

(ι) ελάχιστο ποσό εκάστης δόσης 50 ευρώ 
(ιι) μέγιστος αριθμός δόσεων 120 
(ιιι) ανάλογη μείωση του αριθμού των δόσεων βάσει 
του υπολογισμού της παρ. 4 του άρθρου 4 της παρούσας. 

Άρθρο 8 
Εξαιρέσεις 

Ι.Το Κ.Ε.Α.Ο. δεν προτείνει ρυθμίσεις σε περίπτωση 
που διαθέτει, σύμφωνα με τις εσωτερικές του διαδικα¬ 
σίες, δική του μελέτη βιωσιμότητας, βάσει της οποίας 
το χρέος του οφειλέτη χαρακτηρίζεται ως μη βιώσιμο. 




Τεύχος Β' 4640/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


62021 


2. Το Κ.Ε.Α.Ο. δεν προτείνει ρυθμίσεις εφόσον η προς 
ρύθμιση συνολική οφειλή προς αυτό υπερβαίνει τις 
20.000 ευρώ και η συνολική αξία των περιουσιακών στοι¬ 
χείων του οφειλέτη, σύμφωνα με την παρ. 2 του άρθρου 
4 της παρούσας, υπερβαίνει το εικοσιπενταπλάσιο (25) 
αυτής. 

3. Το Κ.Ε.Α.Ο. δύναται να προτείνει ρυθμίσεις ακόμα 
και χωρίς τη συνδρομή των κριτηρίων βιωσιμότητας των 
περιπτώσεων Β(α) των άρθρων 6 και 7 της παρούσας, 
όπου αυτά εφαρμόζονται, εφόσον διαθέτει, σύμφωνα 
με τις εσωτερικές του διαδικασίες, δική του μελέτη βι¬ 
ωσιμότητας, βάσει της οποίας το χρέος του οφειλέτη 
χαρακτηρίζεται ως βιώσιμο. Το προηγούμενο εδάφιο 
εφαρμόζεται και σε περίπτωση που προσκομίζεται μελέ¬ 
τη βιωσιμότητας που έχει καταρτισθεί από άλλον θεσμι¬ 
κό πιστωτή (το Δημόσιο ή πιστωτικό ή χρηματοδοτικό 
ίδρυμα) ή από τον ανεξάρτητο εμπειρογνώμονα της περ. 
(ιδ) της παρ. 2 του άρθρου 1 του ν. 4469/2017 σε χρόνο 
μικρότερο του έτους πριν από την υποβολή της αίτησης 
του άρθρου 1 της παρούσας. 

Άρθρο 9 

Υλοποίηση της ρύθμισης 

1. Η διαγραφή των οφειλών και η απαλλαγή τόκων και 
προσαυξήσεων τελεί υπό την αναβλητική αίρεση της 
ολοσχερούς αποπληρωμής των ρυθμιζόμενων οφειλών. 

2. Για την υπαγωγή στη ρύθμιση πρέπει να καταβληθεί 
η πρώτη δόση εντός πέντε (5) εργάσιμων ημερών από 
την αποδοχή της πρότασης ρύθμισης από τον αιτούντα. 
Οι επόμενες δόσεις καταβάλλονται έως την τελευταία 
εργάσιμη ημέρα κάθε επόμενου μήνα αρχής γενομένης 
από την ημερομηνία αποδοχής της πρότασης ρύθμισης. 

Άρθρο 10 

Ευεργετήματα ρύθμισης και δικαιώματα του 

Κ.Ε.Α.Ο. 

1. Η υπαγωγή και συμμόρφωση στη ρύθμιση παρέχει 
στον οφειλέτη επί των ρυθμιζόμενων οφειλών τα ακό¬ 
λουθα ευεργετήματα: 

α. Δεν υπολογίζονται περαιτέρω τόκοι εκπρόθεσμης 
καταβολής και προσαυξήσεις εκπρόθεσμης καταβολής. 

β. Χορηγείται στον οφειλέτη αποδεικτικό ενημερό¬ 
τητας σύμφωνα με τις εκάστοτε ισχύουσες διατάξεις 
των Φ.Κ.Α. Για την εξέταση της συνδρομής των όρων 
και προϋποθέσεων χορήγησης του αποδεικτικού δεν 
λαμβάνονται υπόψη τυχόν προς διαγραφή/απαλλαγή 
βασικές οφειλές, τόκοι και προσαυξήσεις εκπρόθεσμης 
καταβολής όπως αυτές προσδιορίζονται στη ρύθμιση. 

γ. Αναστέλλεται η ποινική δίωξη για τα αδικήματα 
του α.ν. 89/1967 (ΑΊ 36) και αναβάλλεται η εκτέλεση 
της ποινής που επιβλήθηκε σύμφωνα με το νόμο αυτό 
ή, εφόσον άρχισε, η εκτέλεσή της διακόπτεται. Κατά το 
χρονικό διάστημα της αναστολής της ποινικής δίωξης 
αναστέλλεται η παραγραφή του αδικήματος, χωρίς να 
ισχύει ο χρονικός περιορισμός της παραγράφου 3 του 
άρθρου 113 του Π.Κ. 

δ. Αναστέλλεται η λήψη αναγκαστικών μέτρων και η 
συνέχιση της διαδικασίας της αναγκαστικής εκτέλεσης 
επί κινητών και ακινήτων του οφειλέτη. Η αναστολή αυτή 
δεν ισχύει για ληξιπρόθεσμες δόσεις της ρύθμισης καθώς 


και για κατασχέσεις που έχουν επιβληθεί έως την υπαγω¬ 
γή της ρύθμισης στα χέρια τρίτων, τα αποδιδόμενα όμως 
ποσά από αυτές λαμβάνονται υπόψη για την κάλυψη 
δόσης ή δόσεων της ρύθμισης, εφόσον καταβάλλονται 
εντός της προθεσμίας αυτών και δεν πιστώνονται δια¬ 
φορετικά κατά τις κείμενες διατάξεις. 

2. Το Κ.Ε.Α.Ο. διατηρείτο δικαίωμα και μετά την υπα¬ 
γωγή στη ρύθμιση: 

α. να προβαίνει σε συμψηφισμό των χρηματικών 
απαιτήσεων του οφειλέτη κατά των Φ.Κ.Α. και μέχρι του 
ύψους των οφειλών αυτού σύμφωνα με τις εκάστοτε 
ισχύουσες περί συμψηφισμού διατάξεις. 

β. να εγγράφει υποθήκες σε περιουσιακά στοιχεία του 
οφειλέτη και συνοφειλετών, εφόσον η οφειλή δεν είναι 
ασφαλισμένη. 

γ. να προβαίνει σε ελέγχους ακρίβειας των στοιχείων 
που δήλωσε ο οφειλέτης έως και ένα έτος μετά την απο¬ 
πληρωμή και σε περίπτωση διαπίστωσης σημαντικών 
αποκλίσεων από τα πραγματικά, να προβαίνει μονομε¬ 
ρούς σε έκπτωσή του από τη ρύθμιση και αναβίωση των 
οφειλών σύμφωνα με τα στοιχεία της αρχικής βεβαίωσης 
μαζί με τους αναλογούντες τόκους και προσαυξήσεις 
εκπρόθεσμης καταβολής. Ποσά που καταβλήθηκαν σε 
συμμόρφωση προς τη ρύθμιση αφαιρούνται από τις 
απαιτήσεις που αναβίωσαν. 

3. Με την υπαγωγή στη ρύθμιση αναστέλλεται η παρα¬ 
γραφή των ρυθμιζόμενων οφειλών καθ’ όλη τη διάρκεια 
ισχύος αυτής και δεν συμπληρώνεται πριν από την πά¬ 
ροδο έτους από τη λήξη της αναστολής, σύμφωνα με τα 
οριζόμενα στο άρθρο 137 του ν. 3655/2008, όπως ισχύει. 

Άρθρο 11 
Απώλεια ρύθμισης 

Η ρύθμιση απόλλυται, με συνέπεια να καθίσταται αμέ¬ 
σως ληξιπρόθεσμο και απαιτητό το σύνολο της οφειλής 
που παραμένει ανεξόφλητο σύμφωνα με τα στοιχεία της 
αρχικής βεβαίωσης μαζί με τους αναλογούντες τόκους 
και προσαυξήσεις εκπρόθεσμης καταβολής, στις εξής 
περιπτώσεις: 

α. μη καταβολής δόσεων ή μερικής καταβολής δόσεων, 
όπως αυτές προσδιορίζονται στην ρύθμιση, έως τη συ¬ 
μπλήρωση του ποσού που αντιστοιχεί σε τρεις (3) δόσεις, 

β. παράλειψης του οφειλέτη να υποβάλει την προβλεπό- 
μενη Αναλυτική Περιοδική Δήλωση (Α.Π.Δ.), εντός τριών (3) 
μηνών από την παρέλευση της προθεσμίας υποβολής τους, 

γ. παράλειψης του οφειλέτη να εξοφλήσει ή να τα¬ 
κτοποιήσει με νόμιμο τρόπο, με αναστολή είσπραξης ή 
ρύθμιση τμηματικής καταβολήςτις οφειλέςτου προςτο 
Κ.Ε.Α.Ο., οι οποίες βεβαιώθηκαν μετά την 31 Δεκεμβρίου 
2016, εντός ενενήντα (90) ημερών από την ημερομηνία 
υπαγωγής στη ρύθμιση ή, προκειμένου για οφειλές που 
κατέστησαν ληξιπρόθεσμες μετά την υπαγωγή στη ρύθ¬ 
μιση, εντός εξήντα (60) ημερών από τη λήξη της νόμιμης 
προθεσμίας καταβολής τους. 

Άρθρο 12 
Συνοφειλέτες 

Σε περίπτωση που την αίτηση ρύθμισης του άρθρου 
3 της παρούσας υποβάλλουν, από κοινού με τον οφει- 

λέτη της παραγράφου 1 του άρθρου 2, και πρόσωπα 
που ευθύνονται αλληλεγγύως με αυτόν για το σύνολο ή 
μέρος των ρυθμιζόμενων οφειλών, τα ευεργετήματα του 
άρθρου 10 παρέχονται και στα πρόσωπα αυτά. 

Στην περίπτωση αυτή για τον προσδιορισμό 

Α) των περιουσιακών στοιχείων της παραγράφου 2 του 
άρθρου 4 της παρούσας αθροίζονται και οι αντίστοιχες 
αξίες των προσώπων αυτών έως του ποσού συνυπευ- 
θυνότητάς τους στις συνολικές προς ρύθμιση οφειλές, 

Β) του εισοδήματος της παραγράφου 3 και του ποσο¬ 
στού της παρ. 4 του άρθρου 4 της παρούσας αθροίζονται 
και οι αντίστοιχες τιμές των προσώπων αυτών κατά το 
ποσοστό συνυπευθυνότητάς τους στις συνολικές προς 
ρύθμιση οφειλές, 

Γ) της αξίας των περιουσιακών στοιχείων για την εφαρ¬ 
μογή της παρ. 2 του άρθρου 8 της παρούσας αθροίζονται 
και οι αντίστοιχες αξίες των περιουσιακών στοιχείων των 
προσώπων αυτών κατά το ποσοστό συνυπευθυνότητάς 
τους στις συνολικές προς ρύθμιση οφειλές, 

Δ) του εισοδήματος κατά την έννοια της υποπερ. α της 
περ. Β των άρθρων 6 και 7 της παρούσας, αθροίζονται τα 
αντίστοιχα εισοδήματα των προσώπων αυτών κατά το 
ποσοστό συνυπευθυνότητάς τους στις συνολικές προς 
ρύθμιση οφειλές. 

Άρθρο 13 

Αρμόδιο όργανο 

Αρμόδιο όργανο για την πρόταση ρύθμισης, την πα¬ 
ρακολούθηση τήρησης των όρων αυτής και για κάθε 
άλλη αναγκαία ενέργεια ή πράξη για την εφαρμογή της 
παρούσας είναι οι υπηρεσίες Κ.Ε.Α.Ο. όπως αυτές καθο¬ 
ρίζονται με απόφαση του Διοικητή του Ε.Φ.Κ.Α. για την 
εφαρμογή της παρούσας. 

Άρθρο 14 

Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 28 Δεκεμβρίου 2017 

Η Υπουργός Ο Υφυπουργός 

ΕΥΤΥΧΙΑ ΑΧΤΣΙΟΓΛΟΥ ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. ΔΕΛ Β 1192636 ΕΞ 2017 (2) 

Καθορισμός του αριθμού φορολογικών ελέγχων 
που θα διενεργηθούν κατά το έτος 2018. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 
Έχοντας υπόψη: 

1. Τις διατάξεις της παραγράφου 2 του άρθρου 26 του 
ν. 4174/2013 (ΦΕΚ Α' 170) όπως ισχύει. 

2. Τις διατάξεις του Κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων» του ν. 4389/2016 (Α'94) 


και ειδικότερα των άρθρων 1,2,7,13,14,17 και 41, όπως 
ισχύουν. 

3. Τη με αριθμ. πρωτ. Δ. ΟΡΓ. Α 1036960 ΕΞ 2017/ 
10.03.2017 (Β’ 968) απόφαση του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)». 

4. Την με αριθ. 1 της 20.01.2016 (Υ.Ο.Δ.Δ. 18) Πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016. 

5. Την με αριθ. πρωτ. ΔΟΡΓ Α 1115805/ΕΞ 2017/ 
31.7.2017 (Β' 2743),«Μεταβίβαση αρμοδιοτήτων και 
εξουσιοδότηση υπογραφής "Με εντολή Διοικητή" σε 
όργανα της Φορολογικής Διοίκησης», όπως ισχύει. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

1 .Το έτος 2018 θα διενεργηθούν είκοσι τέσσερις χιλιά¬ 
δες επτακόσιοι πενήντα (24.750) πλήρεις και μερικοί φο¬ 
ρολογικοί έλεγχοι από τις ελεγκτικές Υπηρεσίες ΚΕ.ΜΕ. 
ΕΠ„ ΚΕ.ΦΟ.ΜΕ.Π., και Δ.Ο.Υ. 

2. Από το σύνολο των υποθέσεων που θα ελεγχθούν, 
τουλάχιστον το εβδομήντα τοις εκατό (70%) θα αφορά 
φορολογικά έτη, χρήσεις, υποθέσεις, περιόδους ή υπο¬ 
χρεώσεις της τελευταίας πενταετίας. Ποσοστό τουλάχι¬ 
στον 75% των ελέγχων του προηγούμενου εδαφίου, θα 
αφορούν καταρχήν σε ελέγχους της τελευταίας τριετίας 
για τις οποίες έχει λήξει η προθεσμία υποβολής δήλωσης 
φορολογίας εισοδήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. Α.Τ.Δ. 1192584 ΕΞ 2017 (3) 

Διαπίστωση του αριθμού των ωρών απασχόλη¬ 
σης του προσωπικού για τον καθαρισμό των κτι¬ 
ρίων των υπηρεσιών της Ανεξάρτητης Αρχής Δη¬ 
μοσίων Εσόδων κατά την περίοδο από 30/6/2017 
έως 12/12/2017. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α)Του Κεφαλαίου Α'«Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(Α'94) «Επείγουσες διατάξεις για την εφαρμογή της συμ¬ 
φωνίας δημοσιονομικών στόχων και διαρθρωτικών με¬ 
ταρρυθμίσεων και άλλες διατάξεις» και ειδικότερα των 
άρθρων 1, 2, 7,13,14,17 και 41, όπως ισχύουν. 










Τεύχος Β' 4640/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


62023 


β) Του άρθρου 10του ν. 4506/2017 (ΦΕΚ 191/Α/2017) 
«Ανανέωση - Τροποποίηση -Κωδικοποίηση της Σύμβα¬ 
σης περί Παροχής Ειδικής Άδειας Εκμετάλλευσης του 
αποκλειστικού δικαιώματος του Ελληνικού Δημοσίου 
στην πρόσβαση και χρήση της ονομαστικής θέσης των 
39ο ανατολικώς επί της τροχιάς των τεχνητών γεωστατι¬ 
κών δορυφόρων της γης και των συσχετισμένων αυτής 
ραδιοσυχνοτήτων τηλεπικοινωνίας διά της κατασκευής, 
εκτόξευσης, λειτουργίας και εμπορικής εκμετάλλευσης 
ενός συστήματος δορυφορικών τηλεπικοινωνιών πανελ¬ 
λήνιας και διασυνοριακής εμβέλειας υπό την επωνυμία 
ΕΛΛΑΣ ΣΑΤ (ΗΕΕΕΑ5 5ΑΤ) και άλλες διατάξεις». 

γ) Του άρθρου 167 του ν. 4099/2012 (Α' 250), όπως 
έχει τροποποιηθεί και συμπλη ρωθεί με τις διατάξεις του 
άρθρου 48 του ν. 4410/2016 (ΑΊ 41) και τις διατάξεις του 
άρθρου 16 του ν. 4429/2016 (ΑΊ99) και ισχύει. 

δ) Της υπ' αριθμ. Δ.ΟΡΓ. Α 1036960 ΕΞ 2017/10-3- 
2017 (Β' 968/22-3-2017) απόφασης του Διοικητή της 
Ανεξάρτητης Αρχής Δημοσίων Εσόδων «Οργανισμός 
Ανεξάρτητης Αρχής Δημοσίων Εσόδων (Α.Α.Δ.Ε.)», όπως 
τροποποιήθηκε, συμπληρώθηκε και ισχύει. 

ε) Του άρθρου 90 του κώδικα νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθηκε 
με το άρθρο πρώτο του π.δ. 63/2005 (Α'98) «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά όργανα», σε συνδυασμό με τις διατάξεις των 
παραγράφων 5 και 6 του άρθρου 19 του ν. 4389/2016. 

2. Την υπ'αριθμ. 2/53586/0004/24-8-2015 (Β' 1839) 
απόφαση μεταβίβασης εξουσιοδότησης υπογραφής «Με 
εντολή Υπουργού» στον Γενικό Γραμματέα της Γενικής 
Γραμματείας Δημοσίων Εσόδων και στον Προϊστάμενο 
της Γενικής Διεύθυνσης Οικονομικών Υπηρεσιών της 
Γενικής Γραμματείας Πληροφοριακών Συστημάτων και 
Διοικητικής Υποστήριξης του Υπουργείου Οικονομικών. 

3. Την υπ'αριθμ. Α.Τ.Δ. 1140472 ΕΞ 2015/30.10.2015 
(Β' 2347) απόφαση του Υπουργού Οικονομικών, 
όπως τροποποιήθηκε με τις υπ' αριθμ. Α.Τ.Δ. 1148065 
ΕΞ 2015/16.11.2015 (Β’ 2489) και Α.Τ.Δ. 1153910 ΕΞ 
2015/30.11.2015 (Β' 2606) όμοιες. 


4. Τις σύμφωνα με τις διατάξεις του άρθρου 49 του 
ν. 4325/2014 (Α'47) και του άρθρου 48 του ν. 4410/2016 
(Α' 141) συναφθείσες ατομικές συμβάσεις μίσθωσης έρ¬ 
γου για τον καθαρισμό των κτηρίων των υπηρεσιών της 
τέως Γενικής Γραμματείας Δημοσίων Εσόδων. 

5. Την υπ'αριθμ. Α.Τ.Δ. Α 1047627 ΕΞ 2017/28 Μαρτίου 
2017 (ΑΔΑ: ΩΝΗ9Η-ΓΛΔ) διαπιστωτική πράξη αυτοδίκαι¬ 
ης παράτασης ατομικών συμβάσεων μίσθωσης έργου 
για την καθαριότητα κτηρίων της Α.Α.Δ.Ε. μέχρι και την 
31/12/2017. 

δ.Την υπ'αριθμ. Α.Τ.Δ. 165272 ΕΞ 2017 ΕΜΠ εισήγηση 
προς τον Διοικητή της Ανεξάρτητης Αρχής Δημοσίων 
Εσόδων. 

7. Το υπ’αριθ. Α.Τ.Δ. Α 1188170 ΕΞ 2017/18.12.2017 έγ¬ 
γραφο του ΑυτοτελούςΤμήματος Διοίκησης της Α.Α.Δ.Ε. 

8. Τα απαντητικά έγγραφα των υπηρεσιών της Α.Α.Δ.Ε., 
οι οποίες απασχόλησαν προσωπικό καθαριότητας, που 
υπάγεται στις διατάξεις του άρθρου 10 ν. 4506/2017 
(ΑΊ 91). 

9. Την υπ’ αριθμ. 1 της 20-1-2016 (Υ.Ο.Δ.Δ. 18) Πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», σε συνδυ¬ 
ασμό με τις διατάξεις της παρ. 10 του άρθρου 41 του 
ν. 4389/2016 (Α' 94), όπως ισχύουν. 

10. Το γεγονός ότι από την παρούσα προκαλείται 
δαπάνη σε βάρος του κρατικού προϋπολογισμού, η 
οποία θα καλυφθεί από τις εγγεγραμμένες πιστώσεις 
Οικονομικού Έτους 2018, Κ.Α.Ε. 9839, του Ειδικού Φορέα 
23-180, καθώς και των Ειδικών Φορέων των Περιφερει¬ 
ακών Υπηρεσιών της Α.Α.Δ.Ε. σύμφωνα με τα υπ' αριθμ. 
πρωτ. Δ.Π.Δ.Α. Α.Α.Δ.Ε. 1014357 ΕΞ 2017/31.01.2017 
(Α.Δ.Α.6Η6ΓΗ-8Ρ2), Δ.Π.Δ.Α. Α.Α.Δ.Ε. Α 1034033 ΕΞ 
2017/03.03.2017 και Δ.Π.Δ.Α. Α.Α.Δ.Ε. Α 1034035 ΕΞ 
2017/03.03.2017 έγγραφα, διαπιστώνουμε: 

Τον αριθμό των ωρών απασχόλησης του προσωπικού 
για τον καθαρισμό των κτιρίων των υπηρεσιών της Ανε¬ 
ξάρτητης Αρχής Δημοσίων Εσόδων κατά την περίοδο 
από 30/6/2017 έως 12/12/2017, ως εξής: 


ΠΙΝΑΚΑΣ ΩΡΩΝ ΑΠΑΣΧΟΛΗΣΗΣ 


Α/Α 

ΥΠΗΡΕΣΙΑ 

ΑΡΙΘΜΟΣ 

ΣΥΜΒΑΣΕΩΝ 

ΟΝΟΜΑΤΕΠΩΝΥΜΟ 

ΩΡΕΣ 

ΑΠΑΣΧΟΛΗ¬ 
ΣΗΣ ΑΠΟ 
30/06- 
12/12/2017 

1 . 

Δ.Ο.ΥΑ'ΠΕΡΙΣΤΕΡΙΟΥ 

2 

ΑΚΡΙΒΟΥ ΕΥΘΥΜΙΑ 

488 

ΒΑΡΒΑΡΙΓΟΥ ΑΝΤΩΝΙΑ 

488 

2. 

Δ.Ο.Υ.Α ΑΘΗΝΩΝ 

1 

ΒΑΣΣΑΛΟΥ ΚΑΛΛΙΟΠΗ 

476 

3. 

Δ.Ο.Υ. ΑΓ. ΑΝΑΡΓΥΡΩΝ 

3 

ΓΑΛΑΤΗ ΒΑΣΙΛΙΚΗ 

488 

ΤΣΟΥΤΣΑΙΟΥ ΠΑΡΑΣΚΕΥΗ 

478 

ΧΟΝΔΡΟΓΙΑΝΝΗ ΑΜΑΛΙΑ 

478 

4. 

Δ.Ο.Υ. ΑΓΙΟΥ ΔΗΜΗΤΡΙΟΥ 

1 

ΑΦΕΡΕΙΜ ΓΕΩΡΓΙΑ 

432 

5. 

Δ.Ο.Υ. ΑΙΓΑΛΕΩ 

3 

ΑΛΕΒΙΖΟΣ ΑΝΑΣΤΑΣΙΟΣ 

488 

ΜΠΕΚΑ ΕΛΕΝΗ 

488 

ΤΣΟΧΑΛΗ ΜΑΤΙ ΝΑ 

478 

6. 

Δ.Ο.Υ. ΑΜΑΡΟΥΣΙΟΥ 

1 

ΜΠΟΤΟΥ ΦΡΕΙΔΕΡΙΚΗ 

488 

7. 

Δ.Ο.Υ. ΒΥΡΩΝΑ 

1 

ΘΕΟΔΩΡΑΚΟΠΟΥΛΟΥ ΚΥΡΙΑΚΗ 

488 

8. 

Δ.Ο.Υ. ΓΛΥΦΑΔΑΣ 

1 

ΚΟΚΚΟΡΗ ΓΑΡΥΦΑΛΛΙΑ 

488 

9. 

Δ.Ο.Υ. ΗΛΙΟΥΠΟΛΗΣ 

1 

ΜΠΙΡΗ ΜΑΡΙΑ 

440 

10. 

Δ.Ο.Υ. ΙΖ ΑΘΗΝΩΝ 

3 

ΚΑΪΛΑ ΑΣΗΜΙΝΑ 

488 

ΜΑΡΑΖΟΠΟΥΛΟΥ ΟΛΓΑ 

488 

ΜΠΙΝΙΑΡΗΣ ΦΩΤΙΟΣ 

488 

11. 

Δ.Ο.Υ. ΚΑΛΛΙΘΕΑΣ 

1 

ΛΑΜΠΡΟΠΟΥΛΟΣ ΔΗΜΗΤΡΙΟΣ 

416 

12. 

Δ.Ο.Υ. ΚΗΦΙΣΙΑΣ 

2 

ΓΛΥΜΗ ΖΑΦΕΙΡΑ 

476 

ΜΠΑΣΙΟΥ ΒΑΝΘΙΑ 

476 

13. 

Δ.Ο.Υ. ΜΟΣΧΑΤΟΥ 

2 

ΣΜΕΡΑΪΔΟΥ ΑΝΔΡΟΜΑΧΗ 

312 

ΣΟΛΔΑΤΟΥ ΟΥΡΑΝΙΑ 

368 

14. 

Δ.Ο.Υ. Ν. ΣΜΥΡΝΗΣ 

2 

ΜΑΥΡΑΚΑΚΗ ΓΕΩΡΓΙΑ 

476 

ΣΑΚΚΗΣ ΔΗΜΗΤΡΙΟΣ 

476 

15. 

Δ.Ο.Υ. ΝΕΑΣ ΙΩΝΙΑΣ 

2 

ΣΠΑΝΟΔΗΜΟΣ ΓΕΩΡΓΙΟΣ 

488 

Ν1ΚΟΛΟΠ ΟΥΛΟΣ ΔΗΜΗΤΡΙΟΣ 

180 

16. 

Δ.Ο.Υ. ΧΑΛΑΝΔΡΙΟΥ 

2 

ΙΓΓΛΕΣΗ ΙΩΑΝΝΑ 

488 

ΜΠΑΛΑ ΕΥΓΕΝΙΑ 

488 

17. 

Δ.Ο.Υ. ΨΥΧΙΚΟΥ 

1 

ΤΡΙΚΑΛΛΙΝΟΥ ΕΙΡΗΝΗ 

476 

18. 

Δ.Ο.Υ. ΦΑΕ ΑΘΗΝΩΝ 

2 

ΓΕΩΡΓΑΚΟΠΟΥΛΟΥ ΘΕΟΔΩΡΑ 

488 

ΓΟΥΛΑ ΕΛΕΝΗ 

488 

19. 

Α'ΤΕΛΩΝΕΙΟ ΕΙΣΑΓΩΓΗΣ, Ε.Φ.Κ. 

& ΕΦΟΔΙΩΝ ΠΕΙΡΑΙΑ 

3 

ΚΩΤΣΗΣ ΕΥΑΓΓΕΛΟΣ 

488 

ΜΙΤΑΚΟΥ ΛΑΜΠΡΙΝΗ 

488 

ΠΑΡΛΑΠΑΝΟΥ ΓΕΩΡΓΙΑ 

488 

20. 

Δ ΤΕΛΩΝΕΙΟ ΕΠΙΒΛΕΨΗΣ 
ΣΥΓΚΡΟΤΗΜΑΤΩΝ (Τ.Ε.Σ.) ΠΕΙΡΑΙΑ 

2 

ΚΟΚΟΤΣΑΚΗ ΜΑΡΙΑ 

484 

ΜΠΟΛΟΣΗ ΑΡΙΣΤΟΥΛΑ 

480 

21. 

Γ 1 ΤΕΛΩΝΕΙΟ ΕΙΣΑΓΩΓΗΣ ΠΕΙΡΑΙΑ 

1 

ΔΑΡΖΕΝΤΑ ΓΕΩΡΓΙΑ 

488 

22. 

Β'ΤΕΛΩΝΕΙΟ ΕΙΣΑΓΩΓΩΝ - 
ΕΞΑΓΩΓΩΝ ΠΕΙΡΑΙΑ 

1 

ΚΑΤΣΙΦΑΡΑΚΗ ΑΝΑΣΤΑΣΙΑ 

488 

23. 

ΧΗΜΙΚΗ ΥΠΗΡΕΣΙΑ ΠΕΙΡΑΙΑ 

1 

ΤΡΙΑΝΤΑΦΥΛΛΟΥ ΠΑΝΑΓΙΩΤΗΣ 

488 

24. 

Δ/ΝΣΗ ΕΣΩΤΕΡΙΚΩΝ ΥΠΟΘΕΣΕΩΝ 

2 

ΜΠΕΝΙΑ ΑΛΙΚΗ 

488 

ΠΗΤΤΑΣ ΔΗΜΗΤΡΙΟΣ 

488 

25. 

Δ.Ο.Υ. ΑΜΠΕΛΟΚΗΠΩΝ 

2 

ΜΠΙΣΜΠΑ ΚΩΝΣΤΑΝΤΙΝΑ 

488 

ΛΑΠΠΑ ΕΥΑΓΓΕΛΙΑ 

488 

26. 

Δ.Ο.Υ. Δ ΘΕΣΣΑΛΟΝΙΚΗΣ 

3 

ΡΟΥΣΣΗ ΕΛΙΣΑΒΕΤ 

464 

ΠΑΠΑΔΟΠΟΥΛΟΥ ΜΑΡΙΑ 

484 

ΓΚΟΥΓΚΟΥΔΗ ΣΟΦΙΑ 

448 

27. 

Δ.Ο.Υ. ΣΤ' ΘΕΣΣΑΛΟΝΙΚΗΣ 

1 

ΚΑΡΑΜΑΝΛΗ ΒΑΪΤΣΑ 

484 

28. 

Δ.Ο.Υ. Ζ' ΘΕΣΣΑΛΟΝΙΚΗΣ 

1 

ΜΑΝΩΛΗ ΜΑΡΙΑ 

488 

29. 

Δ.Ο.Υ. ΚΑΛΑΜΑΡΙΑΣ 

2 

ΒΟΡΔΟΓΙΑΝΝΗ ΕΛΕΝΗ 

484 

ΘΕΟΦΙΛΟΥ ΓΕΩΡΓΙΑ 

484 

30. 

Δ.Ο.Υ. ΙΩΝΙΑΣ ΘΕΣΣΑΛΟΝΙΚΗΣ 

2 

ΚΑΡΑΒΑΝΤΕ ΕΛΕΝΗ 

488 

ΜΟΝΑΣΤΕΡΛΗ ΒΑΣΙΛΙΚΗ 

488 

31. 

Α' ΤΕΛΩΝΕΙΟ ΕΙΣΑΓΩΓΩΝ - ΕΞΑΓΩΓΩΝ 
ΘΕΣΣΑΛΟΝΙΚΗΣ 

2 

ΑΝΤΩΝΙΑΔΟΥ ΔΑΦΝΗ 

484 

ΚΑΛΟΓΙΑΝΝΙΔΟΥ ΣΩΤΗΡΑ 

484 

32. 

ΤΕΛΩΝΕΙΟ ΣΤΑΥΡΟΥ 

1 

ΤΣΑΤΣΟΥΛΑ ΡΟΥΛΑ 

484 

33. 

ΧΗΜΙΚΗ ΥΠΗΡΕΣΙΑ ΚΕΝΤΡΙΚΗΣ 
ΜΑΚΕΔΟΝΙΑΣ -ΑΥΤΟΤΕΛΕΣ ΓΡΑΦΕΙΟ 
ΧΗΜΙΚΩΝ ΥΠΗΡΕΣΙΩΝ ΕΔΕΣΣΑΣ 

1 

ΚΑΤΙΚΑΡΙΔΟΥ ΑΝΔΡΟΝΙΚΗ 

488 

34. 

Δ.Ο.Υ. ΑΛΕΞΑΝΔΡΟΥΠΟΛΗΣ 

3 

ΑΝΔΡΟΝΟΥΔΗ ΔΑΦΝΗ 

476 

ΑΡΒΑΝΙΤΙΔΟΥ ΜΑΡΙΝΑ 

476 

ΠΟΡΤΟΚΑΛΑΚΗ ΑΝΘΟΥΛΑ 

476 

35. 

Δ.Ο.Υ. ΟΡΕΣΤΙΑΔΑΣ 

2 

ΚΑΡΑΓΙΑΝΝΗ ΒΑΣΙΛΙΚΗ 

476 

ΠΑΠΑΔΟΠΟΥΛΟΥ ΜΕΝΕΞΙΑ 

476 

36. 

Δ.Ο.Υ. ΣΕΡΡΩΝ 

3 

ΚΟΠΡΙΝΟΥ ΣΟΦΙΑ 

484 

ΝΑΣΚΟΥ ΜΑΓΔΑΛΗΝΗ 

484 

ΔΑΟΥΤΗ ΒΑΪΑ 

484 

37. 

ΧΗΜΙΚΗ ΥΠΗΡΕΣΙΑ ΑΝΑΤ. ΜΑΚΕΔΟΝΙ¬ 
ΑΣ ΚΑΙ ΘΡΑΚΗΣ - ΤΜΗΜΑ ΧΗΜΙΚΩΝ 
ΥΠΗΡΕΣΙΩΝ ΣΕΡΡΩΝ 

2 

ΑΝΑΓΝΟΣΤΟΠΟΥΛΟΥ ΕΛΕΝΗ 

488 

ΜΠΑΡΑΤΙΔΟΥ ΕΛΛΗ (τ. ΑΚΡΙΤΙΔΟΥ) 

488 

38. 

Δ.Ο.Υ. ΚΟΖΑΝΗΣ 

3 

ΠΑΠΑΔΟΠΟΥΛΟΥ ΒΑΣΙΛΙΚΗ 

488 

ΧΡΥΣΟΒΕΡΙΔΟΥ ΔΗΜΗΤΡΑ 

488 

ΘΕΟΔΩΡΟΠΟΥΛΟΥ ΠΑΝΑΓΙΩΤΑ 

488 

39. 

Δ.Ο.Υ. ΠΤΟΛΕΜΑΪΔΑΣ 

1 

ΤΡΑΪΑΝΟΥ ΕΥΓΕΝΙΑ 

488 

40. 

ΧΗΜΙΚΗ ΥΠΗΡΕΣΙΑ ΗΠΕΙΡΟΥ - ΔΥΤ. 
ΜΑΚΕΔΟΝΙΑΣ -ΑΥΤΟΤΕΛΕΣ ΓΡΑΦΕΙΟ 
ΧΗΜΙΚΩΝ ΥΠΗΡΕΣΙΩΝ ΚΟΖΑΝΗΣ 

1 

ΚΑΡΥΠΙΔΟΥ ΓΕΩΡΓΙΑ 

484 

41. 

ΧΗΜΙΚΗ ΥΠΗΡΕΣΙΑ ΗΠΕΙΡΟΥ - ΔΥΤ. 
ΜΑΚΕΔΟΝΙΑΣ -ΑΥΤΟΤΕΛΕΣ ΓΡΑΦΕΙΟ 
ΧΗΜΙΚΩΝ ΥΠΗΡΕΣΙΩΝ ΠΡΕΒΕΖΑΣ 

1 

ΤΑΓΚΑ ΚΩΝΣΤΑΝΤΙΝΑ 

484 

42. 

Δ.Ο.Υ. ΚΑΡΔΙΤΣΑΣ 

2 

ΑΝΑΣΤΑΣΙΟΥ ΒΕΡΑ 

464 

ΚΟΥΤΣΟΤΟΛΙΑ ΧΡΥΣΟΥΛΑ 

464 

43. 

Δ.Ο.Υ. ΘΗΒΩΝ 

1 

ΜΠΑΤΣΟΥΛΗ ΧΡΥΣΟΥΛΑ 

472 

44. 

Δ.Ο.Υ. ΜΕΣΟΛΟΓΓΙΟΥ 

1 

ΑΝΑΓΝΩΣΤΟΥ ΜΑΡΙΑ 

472 

45. 

ΤΕΛΩΝΕΙΟ ΜΕΣΟΛΟΓΓΙΟΥ 

1 

ΣΑΚΚΟΥ ΓΕΩΡΓΙΑ 

476 

46. 

Δ.Ο.Υ. ΧΑΛΚΙΔΑΣ 

1 

ΚΟΝΤΟΓΙΑΝΝΗ ΑΝΑΣΤΑΣΙΑ 

488 

47. 

ΤΕΛΩΝΕΙΟ ΜΗΛΟΥ 

1 

ΜΑΝΑΚΟΥ ΕΙΡΗΝΗ 

488 

48. 

Δ.Ο.Υ. ΡΕΘΥΜΝΟΥ 

1 

ΒΑΣΣΑΛΟΥ ΚΑΤΙΝΑ 

464 

49. 

Δ.Ο.Υ ΚΑΛΑΜΑΤΑΣ 

2 

ΜΟΣΧΟΒΙΤΗ ΒΙΚΤΩΡΙΑ 

472 

ΛΥΚΟΤΡΑΦΙΤΗ ΒΑΣΙΛΙΚΗ 

480 

50. 

Δ.Ο.Υ. ΠΥΡΓΟΥ 

1 

ΠΑΝΟΠΟΥΛΟΥ ΑΘΑΝΑΣΙΑ 

488 

51. 

ΤΕΛΩΝΕΙΟ ΚΥΠΑΡΙΣΣΙΑΣ 

1 

ΤΣΩΡΟΥ ΚΟΡΝΗΛΙΑ 

476 

ΣΥΝΟΛΟ 

84 



Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Δεκεμβρίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























